Blómubilur

Hagin eigur nógv sum grør
alt so vakurt er,
beiggi mín í báti rør,
[bookmark: _GoBack]ský um himmal fer
· ský um himmal fer. 

Geri mær ein lítlan bil,
her eg siti sjálv,
róðrið er ein summardá,
krákuber til hjól
· krákuber til hjól.

Nummarplátan er eitt blað,
takið er bert gras,
so er tað motorurin,
nei, tað er bert fjas
· nei, tað er bert fjas.

Lyktir er sóljur tvær,
Skína bjart og gult,
Skína, sjálvt tá regnið er,
fáa seg ei dult
· fáa seg ei dult. 


Síðuspeglið er ein urt,
eg ei kenni til.
Skuldi kanska pápa spurt,
um hann hjálpa vil,
· um hann hjálpa vil. 

Átta ár, tað eri eg,
eigi fínan bil.
Sólin kínir enninum,
gott at vera til
· gott at vera til. 








